cyanic-selkie/wikianc huggingface dataset:
Berghof
Hitlers første opphold på Obersalzberg
Hitlers voksende politiske suksess etter oppholdet i Landsberg fengsel resulterte også i en bedret personlig økonomi, og i 1927 fikk han mulighet til å leie et feriehus i Obersalzberg, «Haus Wachenfeld», av forretningsmannen Otto Winter. Det var et relativt enkelt trehus bygget i 1916, nær vertshuset Zum Türken fra 1911 som ble drevet av samme familie gjennom fire generasjoner. Vertshuset ble solgt av Sotheby's i januar 2021, men bunkeranleggene under finnes fortsatt. I 1932 kjøpte Hitler «Haus Wachenfeld», og i 1933 foretok han en mindre utbygging av det. Hitler spurte sin nabo Karl Schuster som drev Zum Türken, om å selge ham en bit av eiendommen. Schuster avslo, siden han hadde seks barn å ta hensyn til, men tilbød å la Hitler bruke tomten gratis. Schuster hadde støttet NSDAP i «kampårene» og vært partimedlem siden 1930, og kjente Hitler gjennom et tiår. Men bare en måned senere ble Schuster beskyldt for å ha fornærmet berusede SA- og SS-menn som besøkte vertshuset hans. Deretter stengte medlemmer av den lokale NSDAP-gruppen hotellets inngang og tvang ut gjestene og personalet, slik at bare familien var tilbake. Da disse forsøkte å gå utenfor, ble de kastet stein på og spyttet på av Hitlers tilhengere utenfor «Haus Wachenfeld». Angivelig av hensyn til hans sikkerhet ble Karl Schuster tatt i «beskyttende forvaring» og fengslet i to uker. Hitler nektet å snakke med ham, og Schuster var tvunget til å legge ut hotellet til salg. men kjøperne forsvant da det ble klart at bevillingen ikke ville bli fornyet. Etter at Schuster-familien var fordrevet i november 1933, ble eiendommen bebygget med brakker for Hitlers livvakt. Attpåtil fikk familien Schuster forbud mot å bosette seg i nærheten av Berchtesgaden, og de voksne familiemedlemmene ble tvunget til å underskrive en avtale med forbud mot å røpe noe om sitt naboskap med Hitler, eller hvordan de ble tvunget vekk. Da Schuster likevel betrodde seg til sine nye naboer, som så med skepsis på en mann som nektet å fortelle om sin fortid, ble han fengslet igjen. I Berchtesgaden ble det imidlertid snakket om hvordan familien var blitt behandlet, slik at den lokale NSDAP-avdelingen i januar 1934 rykket inn en kunngjøring i lokalavisen der de forbød omtale av Schuster-saken. Snakket noen om den, ville de bli utpekt som «statsfiender» og sendt til Dachau konsentrasjonsleir. Karl Schuster anklaget seg selv for å ha ruinert familien sin, og døde av et hjertetilfelle i 1934, 58 år gammel. På veggen i gjestgiveriets foyer henger fremdeles en innrammet utkastelsesordre signert av Martin Bormann. Den begynner: «Det eneste mulige svaret på Deres skriv av 10.2.1940 ville være å sende Dem til konsentrasjonsleiren Dachau.»
Riemanns zetafunksjon
Analytisk utvidelse
der s > 1. Fra definisjonen av zetafunksjonen finner man herav ved summasjon at
Berghof
Fra Haus Wachenfeld til Berghof
I løpet av 1930-årene ble Hitler en av Tysklands rikeste menn. I tillegg til lønnen som rikskansler fikk han inntekter fra salget av Mein Kampf, allerede i 1933 ble den solgt i 854 127 eksemplarer, og salget steg snart til flere millioner – delvis etter press fra staten, for eksempel ble det i 1939 bestemt at alle brudepar skulle få et eksemplar av boken i tvungen gave fra det offentlige.
En annen viktig inntektskilde hadde Hitlers fotograf Heinrich Hoffmann kommet på: Det tyske postverket skulle betale en avgift til Hitler for hvert frimerke de solgte med bilde av ham. Ytterligere inntekter fikk Hitler fra artikkel- og foredragshonorarer, og fra bidrag gitt av storindustrien: Tyske arbeidsgivere opprettet i 1933 Adolf-Hitler-Spende der deutschen Wirtschaft («Det tyske næringslivs Adolf Hitler-gave»), som hvert kvartal ga et beløp beregnet ut fra omsetningen i den enkelte bedrift. Fra 1935 slapp han også å betale skatt. Disse ordningene ble holdt skjult for det tyske folk, Hitler prøvde utad å gi inntrykk av at han levde et spartansk liv.
I 1936 hadde Hitler økonomisk mulighet til å utvide Wachenfeld til det som ble kjent som Berghof. Den opprinnelige trevillaen ble beholdt, men innebygget i en mye større murbygning. Det ble anlagt underjordiske garasjer, i tillegg til en sidefløy for tjenerskapet. Sidefløyen ble ytterligere forlenget i 1938. Berghof var luksuriøst og storslagent, bl.a. hadde hovedstuen et senkbart vindu som var ni meter bredt og fire meter høyt, i retning mot Untersberg. Hitler hadde selv laget skissene som ble rentegnet av arkitekten Alois Degano. Albert Speer mente at den arkitektoniske løsningen var amatørmessig, for eksempel strømmet det eksos fra garasjen og inn det senkbare vinduet, som var plassert rett over. Huset ble utstyrt med verdifulle malerier, gobeliner og statuer, delvis kjøpt privat av Hitler og delvis «lånt» eller «fått» fra tyske museer.
Berghof sto ferdig 8. juli 1936. At Hitler hadde dette tilholdsstedet i Alpene, ble rimelig raskt kjent, og i 1937 besøkte også en attentatmann området, den sveitsiske katolske prestestudenten Maurice Bavaud, i håp om å finne Føreren der og komme på skuddhold.
Riemanns zetafunksjon
Analytisk utvidelse
Integralet eksisterer for alle reelle tall s > 1 og Riemann viste at det kunne utvides til å gjelde for alle komplekse verdier av s med realdel større enn 1. Det gir opphav til en analytisk funksjon som ved en «analytisk utvidelse» definerer zetafunksjonen for alle komplekse verdier av argumentet s.
Simon Kuznets
Simon Smith Kuznets (født i Pinsk, død 8. juli 1985 i Cambridge i Massachusetts) var en hviterussiskfødt økonom, som levde store deler av sitt liv i USA. Kuznets var født i byen Pinsk, som i dag ligger i Hviterussland, og emigrerte til USA i 1922 for å møte sin far, som hadde emigrert før første verdenskrig.
Jegersborgveien (Oslo)
Jegersborgveien er en vei på Bogstad i bydel Vestre Aker i Oslo. Den går nordøstover fra Strømsbråtaveien nær dennes kryss med Sørkedalsveien like øst for Bogstad gård (nord for Jegersborgdammen).
Veien fikk navn i 2014 etter husmannsplassen Jegersborg.
Johan Nicolai Madvig
Etter å ha vært i regjeringen gikk han tilbake til sitt akademiske virke ved universitetet, hvor han også var rektor i flere perioder. Han viet sitt liv til studiet av og undervisning i latin og forbedring av latinskolene. Han arbeidet mye med Cicero, og revolusjonerte studiet av hans filosofiske skrifter ved en utgivelse av hans De finibus (1839). Hans mest kjente verk er antagelig de han skrev om latinsk grammatikk og gresk syntaks, spesielt hans latinske skolegrammatikk.
Simon Kuznets
I løpet av sin akademiske karriere var han professor ved Wharton School ved University of Pennsylvania, Harvard University og ved Johns Hopkins University.
Berghof
Fra Haus Wachenfeld til Berghof
Berghof ble et såpass yndet tilholdssted for Hitler at mange viktige stats- og militæranliggender ble drøftet og avgjort der. Tyske embedsmenn fra hovedstaden og utenlandske gjester reiste dit i embeds medfør. Det diplomatiske korps i Berlin måtte også tilpasse seg dette. For eksempel fant begge privataudiensene som dekanen for det diplomatiske korps, erkebiskop Cesare Orsenigo, ble innvilget, sted på Berghof. Disse audiensene representerer også det pavelige diplomatis to mest sviende nederlag i nazi-tiden – de mislykkede fredsforslagene i 1939, og de kontant avviste forsøkene på å stanse jødeforfølgelsene i 1943.
Obersalzberg omskapes
Da Hitler flyttet inn i «Haus Wachenfeld», var det ett av flere feriehus og gårder i den lille bygda Obersalzberg. Besøkende kunne gå helt frem til porten hans, eller kikke ned på eiendommen fra pensjonatet Zum Türken. Dette førte til at sympatisører strømmet til «Huset på fjellet», for de valfartende var Obersalzberg blitt mer eller mindre hellig grunn. Hitler følte seg forstyrret av menneskemengdene rett utenfor privathuset, dessuten mente man at de utgjorde en sikkerhetsrisiko.
Simon Kuznets
Han vant Sveriges Riksbanks økonomipris i 1971 for sin empiriske forskning på økonomisk vekst.
Berghof
Obersalzberg omskapes
Så mange som 5.000 mennesker kunne daglig ta seg opp til Hitlers innkjørsel og blokkerte veiene i området. Var Hitler hjemme, ventet mengden i timevis mens de sang: «Vi vil se Føreren!» Noen brakk biter av tregjerdet rundt eiendommen som suvenirer. Det var tydelig at et større område måtte avsperres. En annen faktor kom også til: Den 17. august 1933 var Hermann Göring på privatbesøk for å se på en tomt på en høyde bak «Haus Wachenfeld». Tomten tilhørte den bayerske statlige skogforvaltningen, men etter at Göring hadde uttrykt ønske om å få den som gave, skjedde et eierbytte. Göring bygde en villa på tomten, på samme høyde overtok også Martin Bormann et hus fra en fordrevet eier (høyden ble kalt Göring-Hügel («Göring-haugen»), i 2002 ble det bygget et luksushotell der). Etter hvert fulgte flere parti-koryféer etter, med seg hadde de adjutanter, vakter, sjåfører og tjenestefolk som også måtte ha innkvartering, men det gamle Obersalzberg var i veien for den nødvendige utbyggingen.
Simon Kuznets
Han har gitt navn til Kuznetskurven, som beskriver økonomisk ulikhet som en funksjon av det generelle velstandsnivået. Teorien som ligger bak kurven sier at økonomisk liket er høy ved lavt velstandsnivå, lav ved middels velstandsnivå, og høy ved høyt velstandsnivå. Grunnen til denne utviklingen, er at velstanden er likt fordelt i jordbrukssamfunn. Når et land utvikles er det særlig industrisektoren som vokser. I denne sektoren er det langt større forskjeller. Jo mer utviklet et land blir, jo større politisk makt for den fattigste delen av befolkningen. Dermed reduseres ulikheten igjen.
Berghof
Obersalzberg omskapes
Bormann var etter hvert blitt forvalter av Hitlers eiendommer på Obersalzberg. I perioden 1935–36 kjøpte han på Hitlers vegne alle eiendommene i bygda, og fikk for en stor del revet ned bygningene. Mange familier hadde bodd der i hundrevis av år og ville ikke flytte, men ble drevet bort med alle midler. I verste vinterkulden ble takene revet av hus der folk fremdeles bodde, mens andre ble truet med fengsel. Johann Brandner som i mars 1937 støtte på Hitler og klaget til ham direkte over tapet av sin fotobutikk, ble arrestert natten etter og sendt til Dachau. Under krigen ble han sendt ut som soldat og falt 28. januar 1945. Blant de ufrivillig fordrevne var flypioneren Bruno Büchner (1871-1943), som i sin tid hadde gitt Hitler losji på pensjonatet sitt, «Pension Moritz» der Sigmund Freud ferierte i august 1922. Noen få av de gamle bygningene ble stående. Speer overtok huset etter kunstneren Waltenberger, mens huset til familien Bechstein ble gjort om til gjestebolig for spesielt fremtredende besøkende som Mussolini og familien Goebbels.
Hele Obersalzberg ble så avsperret i et såkalt Führersperrgebiet («Fører-sperreområde»), det ble slutt på den uorganiserte valfarten, fra nå av ble den strengt regissert. Tidligere hadde Hitler med følge ofte gått lange turer i området; fra nå av skjedde det bare i sperreområdet.
Simon Kuznets
Han har også gitt navn til de såkalte Kuznets-syklusene, som er 15-20-årige konjunkturbevegelser.
Berghof
Obersalzberg omskapes
I løpet av krigen kom det ytterligere adgangsrestriksjoner og adgangsforbud som førte til merkbare spenninger blant personalet. Hitlers livvakt fikk ikke lenger lov til å gå inn på kjøkkenet om natten. Det er uklart om noen fryktet forgiftning, eller om vaktene forsynte seg med mat. Da Albert Bormann undersøkte om personalet virkelig hadde ariske besteforeldre, og om familiene var innmeldt i NSDAP, oppdaget han at stuepiken Anna Plaim kom fra en katolsk familie der hennes far gikk til gudstjeneste. Hun ble straks sagt opp etter mer enn tre års ansettelse, og Eva Braun protesterte og tilkalte Hitler, som imidlertid ikke ville endre bestemmelsen.
I 1937 startet Bormann (på Hitlers vegne) store utbygginger. Bak Berghof ble det satt opp 4 SS-kaserner for vaktkompaniet på 300 mann. For at Hitler ikke skulle bli forstyrret av den stadige skytetreningen, ble det bygget en underjordisk skytebane. Bormann fikk også anlagt en «mønstergård» foran Berghof, som et forbilde for «arisk jordbruk». Dessverre fungerte gården dårlig, den lå for høyt til at de 80 kuene og 100 grisene fant nok mat selv, så dyrefôr måtte bringes opp fra lavere strøk. I 1940 ble «Pension Moritz» fra 1870 revet. I stedet ble det bygget et stort hotell for inviterte gjester, det nye «Platterhof». Flesteparten av de frittliggende anleggene ble tilknyttet et sammenhengende underjordisk bunkersystem, med en samlet løpelengde på 2.775 meter.
Bare noen titalls meter fra Hitlers egen bolig kom det opp et bygg kalt «Brakke B», et bordell med polske, russiske og franske prostituerte som fikk arbeidstillatelse av legene som førte tilsyn med dem. Kvinnenes oppgave var å betjene de utenlandske tvangsarbeiderne som ble sendt til Obersalzberg i forbindelse med planeringsarbeid.
M42
M42 har flere betydninger:
Granite Harbour
Granitt Harbor er en bukt på Victoria Land, Ross Dependency i Antarktis. Bukta ble oppdaget av Discovery-ekspedisjonen (1901–04), ledet av Robert Falcon Scott, under leting etter en trygg havn for overvintring i «Discovery», og ble oppkalt etter de store mengdene granitt i området.
Johan Nicolai Madvig
I 1874 begynte han å miste synet, og ble tvunget til å oppgi mye av sitt arbeid. Han fortsatte imidlertid å forelese, og ble valgt til rektor for sjette gang i 1879. 1880 frasa han seg professoratet, men fortsatte sitt arbeid om romersk lov. I dette verket inntat Madvig et strengt konservativt standpunkt og kritiserer Mommsens syn på Cæsars reformprogram. Hans siste verk var hans Livserindringer (utgitt 1887).
Berghof
Obersalzberg omskapes
Hitler likte å gå spaserturer med gjestene sine, og på et utkikkspunkt lenger ned for Berghof (Mooslander Kopf) ble det anlagt et tehus, som var et yndet mål for spaserturene. Det ligger i dag en golfbane der stien fra Berghof til tehuset gikk.
Johan Nicolai Madvig
Utmerkelser
Madvig ble ridder av Dannebrogordenen i 1840, kommandør i 1850, fikk storkorset av Dannebrog i 1859, mottok Dannebrogordenens hederstegn i 1871 og ble ridder av Elefantordenen i 1879.
Riemanns zetafunksjon
Analytisk utvidelse
Videre kunne Riemann vise ved bruk av residyregning og definisjonen
av Bernoulli-tallene med B 0 = 1 og B 1 = -1/2, at for negative heltallsargument tar funksjonen verdiene
når k > 1. Da alle Bernoulli-tall med oddetalls indeks k > 2 er null, betyr det at ζ (-2n) = 0 for n ≥ 1. Disse representerer de «trivielle nullpunktene» til funksjonen. For k = 2 har man ζ (-1) = -B 2/2 = -1/12, mens k = 1 er spesiell. Da er ζ (0) = +B 1 = -1/2.
Simon Kuznets
Hans viktigste arbeid var ved utvikling av et nasjonalregnskap. Han publiserte et regnskap for USA i 1934, 1941 og 1946.
Riemanns zetafunksjon
Analytisk utvidelse
Dette er en «refleksjonsformel» som for reelle verdier av argumentet forbinder funksjonen på den negative halvaksen med verdier på den positive aksen hvor den opprinnelige definisjonen av funksjonen kan benyttes. Samme resultat var Euler kommet frem til allerede i 1749 med mer indirekte metoder.
Jan Gaute Sannarnes
Sannarnes går under kallenavnet «Ruttis», grunnet sin lange rutine. Han er trener for BSI Volleyball.
Riemanns zetafunksjon
Analytisk utvidelse
En direkte konsekvens av formelen er eksistensen av de trivielle nullpunktene som sees ved å sette og skyldes at cosinusfunksjonen for et odde multiplum av π /2 alltid er null. Derimot for gir den verdier for ζ (2n) i overensstemmelse med Eulers opprinnelige resultat
Fortegnet følger fra faktoren cosnπ = (-1)n sammen med egenskapene til gammafunksjonen som gjør at (2n)⋅Γ(2n) = Γ(2n + 1) = (2n)!.
Berghof
Obersalzberg omskapes
Hitler hadde også planer om en storslått utbygging av Berchtesgaden, heldigvis rakk man bare å bygge et sykehus (Dietrich Eckart-Krankenhaus) og et hotell (Berchtesgadener Hof). Den dyreste utbyggingen var Kehlsteinhaus.
Kehlsteinhaus
Bormann bestemte seg for å gi Hitler en praktfull 50-årsgave, han ville få bygget et utkikkspunkt 800 meter over Berghof. Dette var et svært vanskelig arbeid i et bratt og farlig terreng, og i løpet av anleggsperioden gikk det med flere menneskeliv. Først måtte det bygges en 6,3 km lang vei nesten helt frem til toppunktet. Fra enden av veien ble det sprengt en 124 meter tunnel inn i fjellet, og så en heissjakt 124 meter opp til selve bygningen. Hitler hadde snev av klaustrofobi, så det ble montert speil i heisveggene for å få heisen til å virke større. På toppen ble det bygget et relativt lite hus (tegnet av arkitektprofessoren Roderich Fick), med praktfull utsikt.
Riemanns zetafunksjon
Analytisk utvidelse
Langs den negative s-aksen har man for eksempel ζ (-1) = -1/12 og ζ (-3) = 1/120. Da i tillegg ζ (-2) = ζ (-4) = 0, har funksjonen små verdier i dette området.
Berghof
Kehlsteinhaus
Byggekostnadene for Kehlstein tilsvarte flere hundre millioner i dagens norske kroner, men Hitler likte seg ikke der og besøkte stedet bare 18 ganger. Mot slutten av krigen var Kehlsteinhaus utpekt som et bombemål, men angrepet ble avblåst grunnet dårlig vær.
Riemanns zetafunksjon
Dirichlets etafunksjon
Det finnes andre, uendelige rekker som enkelt kan forbindes med Riemanns zetafunksjon. En av de viktigste er den alternerende zetafunksjonen hvor annethvert ledd i den definerende summen skifter fortegn,
Berghof
Slutten
Hitler forlot Berghof for siste gang 14. juli 1944. Han må selv ha tenkt at dette var endelig avskjed, for siste dagen gikk han langsomt gjennom hele huset, og viftet unna de som prøvde å slå følge mens han nøye betraktet de ting og malerier han var mest glad i. Så sa han adjø til Eva Braun, der begge må ha tenkt at de kanskje aldri møttes igjen. Deretter dro han i privatfly tilbake til Wolfsschanze. Flere av hans kumpaner ville at sluttkampen skulle ledes fra Berghof, og Hitler var også inne på tanken, men av «historiske hensyn» valgte han til slutt Førerbunkeren i Berlin. Da han og hans følge satt under jorden og ventet på slutten, var oppholdene på Berghof et ofte tilbakevendende nostalgisk samtaleemne.
Hitlers opphold på Berghof under krigen
Denne tabellen er basert på dagboknotater til offiserer i Hitlers stab. Grunnen til at Hitler oppholdt seg sammenhengende 139 dager på Berghof i 1944, selv da de militære krisene kom på rekke og rad, var at Wolfsschanze måtte forsterkes mot eventuell russisk bombing, dessuten skrantet Hitlers helse.
Riemanns zetafunksjon
Dirichlets etafunksjon
En slik sum er et eksempel på en mer generell tallrekke som kalles for en Dirichlet-rekke. Av denne grunn blir funksjonen η(s) også kalt for Dirichlets etafunksjon.
På grunn av de alternerende fortegnene i summen konvergerer den for alle s > 0, mens Riemanns zetafunksjon kan bare summeres når s > 1. Ved å ta ut en faktor 2 i hver term i summen som inneholder et partall 2n, finner man den viktige sammenhengen
Den gir en utvidelse av området s > 1 der zetafunksjonen eksisterer, til det større området s > 0 der etafunksjonen eksisterer. Når s → 1, vil faktoren 1 - 21 - s gå mot null på en slik måte at når den multipliseres med divergensen til ζ(s) i dette punktet, vil etafunksjonen der ta en endelig verdi. I motsetning til Riemanns zetafunksjon har den derfor ingen divergenser i det komplekse planet. Den er der gitt ved integralet
Denne alternerende zetafunksjonen opptrer i flere sammenhenger i statistisk mekanikk hvor partikler med Fermi-Dirac statistikk inngår. Dette gjelder for systemer med elektroner og nøytrinoer. For eksempel, ved beregning av energitettheten i Universet som skyldes slik fermioner, opptrer summen i Dirichlets etafunksjon. Da tidrommet har s = 4 dimensjoner, vil faktoren 1 - 21 - s = 7/8 slik at summen blir
Northolt undergrunnsstasjon
Northolt undergrunnsstasjon er en stasjon i Londons undergrunnsbane.
Kwangbok undergrunnsbanestasjon
Stasjonen ligger i nærheten av Kwangbok handlesenter og Pyongyang sirkus.
Euselasiinae
Euselasiinae er en gruppe av dagsommerfugler som tilhører familien Riodinidae. De lever utelukkende i den neotropiske region (Sør- og Mellom-Amerika), de fleste artene lever i skog. De fleste av de ca. 170 artene tilhører den store slekten Euselasia.
Ålbæk
Ålbæk er en by i Frederikshavn kommune i Nordjylland, og stoppested på Skagensbanen. Ålbæk ligger mellom Skagen og Frederikshavn.
Havområdet utenfor Ålbæk blir benevnt Ålbæk bugt. Dette er en vid bukt som strekker seg fra Skagen til Frederikshavn.
Ålbækområdet er et populært område for sommerhus.
Deler av Ålbæk ligger nesten rett øst av Råbjerg Mile. Sandmilen er i forflytning østover, slik at den kan forventes å dekke stedet med sand, tilsvarende hva som skjedde med kirken ved Skagen. Beboerne har foreløpig liten grunn til bekymring, da dette først vil skje mere enn 300 år inn i framtiden.
Dominik Roels
Dominik Roels (født 21. januar 1987 i Köln) er en tysk, tidligere profesjonell landeveissyklist. Han la opp i en alder av 24 år etter at Team Milram ble lagt ned.
Qatar Petroleum
Qatar Petroleum (arabisk: قطر للبترول), ofte forkortet QP, er det nasjonale oljeselskapet i Qatar. Det er det tredje største oljeselskapet i verden målt etter olje- og naturgassreserver, og står for om lag 60 % av emiratets bruttonasjonalprodukt. Selskapet ble etablert i 1974, og har hovedkontor i hovedstaden Doha.
Harald Granraude
Harald Granraude (Norrønt: Haraldr hinn Granrauði) skal ha levd rundt år 800 og ha vært konge i Agder. Hans eksistens er usikker i og med at han bare såvidt er nevnt i Snorre Sturlasons Ynglingesagaen som ble skrevet 400 år etter at han skal ha levd. Ifølge Snorre var Harald gift med Gunhild Ragnvaldsdatter, datter av Ragnvald Sigurdsson, storbonde på Huseby i Lister. Harald var far til Åsa Haraldsdatter og Gyrd Haraldsson.
Da kongen av Vestfold, Gudrød Veidekonge, sendte menn for å fri til Haralds datter Åsa, takket Harald nei. Dette førte til at etter en stund satte kong Gudrød skip på vannet, og så seilte han med stor flåte vest til Agder og kongsgården på Tromøya, han kom helt uventet på dem, gjorde landgang og kom til Haralds gard om natta. Da Harald merket at en hær var kommet gikk han ut med alt det folk han hadde. Det ble en hard kamp, men overmakten var for stor. Der falt Harald og Gyrd, sønn hans. Kong Gudrød tok stort hærfang, han tok også Åsa, datter til kong Harald, med seg hjem og holdt bryllup med henne.
En lokal legende sier at Harald Granraude gjemte seg i en underjordisk tunnel med Åsa, men de ble funnet og Harald ble halshugget.
Pulgunbyol undergrunnsbanestasjon
Pulgunbyol (norsk: røde stjerne) er en stasjon på Cŏllimalinja som er en av de to linjene til Pyongyangs undergrunnsbane i Nord-Korea. I likhet med de andre undergrunnsstasjonene i Pyongyang har den ikke fått navn etter hvor den ligger, men etter et revolusjonært tema. Stasjonen ligger ved Willowgata.
Stasjonen ligger i nærheten av De tre revolusjoners utstilling og Pyongyang folkesykehus nummer 2.
8. september
8. september er den 251. dagen i året (den 252. i skuddår). Det er 114 dager igjen av året.
Fødsler
Se flere som er født 8. september i Kategori:Fødsler 8. september.
Dødsfall
Se flere som døde 8. september i Kategori:Dødsfall 8. september.
Punkaharju
Punkaharju er en tidligere kommune i landskapet Södra Savolax i Finland. Kommunen hadde cirka 3 900 innbyggere og et areal på 748,71 km². Punkaharju var en finskspråklig kommune som grenset til kommunene Kerimäki, Kesälahti, Parikkala, Ruokolax, Nyslott og Sulkava.
Kommunen har fått sitt navn etter den syv km lange åsryggen Punkaharju. Denne danner en landtunge i Saimens vannsystem og skiller innlandsfjordene Puruvesi og Pihlajavesi fra hverandre. Åsryggen er skogbevokst og rager ikke mer enn 31 m over vannet. Punkaharjuåsen ble kronopark allerede i 1843. I 1991 fikk den status som naturvernområde. Den er et av de 27 offisielle nasjonallandskapene i Finland. Zachris Topelius beskrev formasjonen slik i Kungens handske: «Af alla det sköna Finlands tjusande insjönejder finnes måhända ingen skönare, ingen mera förtjusande, än Punkaharju ås.»
I Punkahaju ligger også kunstmuseet Retretti og skogmuseet Lusto.
Den 1. januar 2013 ble kommunene Kerimäki og Punkaharju slått sammen med Nyslott.
Europa Truck Trial
Europa Truck Trial er en terrengkjøringskonkurranse for tunge kjøretøyer. Det består av en markert løype som deltagerne skal kjøre gjennom uten å pådra seg punkter. Det deles ut punkter for eksempel for å berøre en port eller endre kjøreretning.
I 2005 kjøres det i følgende klasser:
I 2005 var det til sammen 35 lag i de forskjellige klassene.
Barnevelsignelse
Barnevelsignelse er overgangsrite som brukes i flere kristne trossamfunn som ikke praktiserer dåp av barn. Ritualet omfatter bønn for barnet, og en velsignelse av barnet.
Barnevelsignelsen er ikke en «dåp», derfor regnes ikke de som er barnevelsignet som medlemmer i kirkesamfunnet, men som tilhørige eller tilsluttet. Denne tilhørigheten kan likevel utløse økonomisk tilskudd til trossamfunn, fra den norske stat.
Navngivning
Å gi barnet et navn er ikke en del av barnevelsignelsen. Men vanligvis kunngjøres barnets navn under denne seremonien.
Ofte markeres seremonien hjemme hos familien sammen med slekt og venner.
Barnevelsignelse i pinsebevegelsen
Det er frivillig å la et barn barnevelsigne i pinsebevegelsen. Men de fleste blir barnevelsignet og det er vanlig å ha barnevelsignelsen når barnet er noen måneder gammelt.
Denne seremonien finner sted i et av menighetens møter, som regel i et søndagsmøte. Familien kommer frem og blir presentert for menigheten. Møtelederen eller pastoren, holder barnet, og sammen med menigheten blir barnet, på en enkel måte, bedt for og velsignet.
Barnevelsignelsen praktiserer fordi pinsebevegelsen ikke har barnedåp, men troende dåp, vanligvis (feilaktig) omtalt som voksendåp. Dåpen er frivillig og skjer på den kristnes bekjennelse og tro, og ikke på grunn av alder eller fordi en blir voksen. Den eneste betingelse for å bli døpt er bekjennelsen av å tro på Jesu Kristi frelsesverk. Derfor kalles dåpen troende dåp, og det er ikke uvanlig at ganske unge mennesker lar seg døpe.
Tatra T813
T813 er en terrenggående lastebil med åttehjulsdrift fra tsjekkiske Tatra. Den har en tolvsylindret luftkjølt dieselmotor på 17,6 liter som yter 247 hk. Den ble lansert i 1965 og produsert opp til 1985, da etterfølgeren T815 ble lansert. Produksjonsstedet er Koprivnice, hvor alle Tatras lastebiler produseres.
Hovedgirkassen har fem gir og reduksjonsgirkassen har to serier og splittgir, altså totalt 20 gir framover og fire i revers. Laveste totale utveksling er 122:1. Understellet består av en sentralrørsramme og pendelaksler. På de mest vanlige versjonene er egenvekten på 14 tonn, nyttelasten på 8,5 tonn og maksimal tilhengerlast på 100 tonn.
T813 er ofte blant deltakerne i Europa Truck Trial, en terrengkjøringskonkurranse for tunge kjøretøyer.
Karl Otto Bonnier
Karl Otto Bonnier (født 1856, død 1941 i Stockholm) var en svensk forlegger for forfattere som August Strindberg, Verner von Heidenstam, Gustaf Fröding, Selma Lagerlöf og Hjalmar Söderberg.
Even Rasmussen
Even Rasmussen (født 1. juni 1961) er en norsk skuespiller fra Mandal.
Han er utdannet ved Statens Teaterhøgskole (1985).
Rasmussen har hatt en rekke roller på teater, i filmer og i TV-serier. Han har også gitt norsk stemme til figurer i to Pokémon-filmer; i én av dem var han stemmen til seriens hovedskurk Giovanni.
Han har også hatt en rolle i TV-serien Mammon.
Orografi
Orografi er læren om høydeforhold.
I en datamodell er orografi den gjennomsnittlige høyden i et visst område målt i geopotensielle meter. I vær- og klimamodeller definerer orografi den nedre grenseflaten, i tillegg til havoverflaten. Orografi er en middelhøyde innenfor et visst område, og derfor vil høyden til fjell i en datamodell være avhengig av den horisontale oppløsningen til modellen. Jo høyere oppløsning, jo bedre vil orografien følge det virkelige terrenget.
Når bielvene til en elv eller bosetninger langs en elv er listet opp i orografisk rekkefølge så er rekkefølgen fra den høyeste (nær utspringet til elven) til den laveste (nær munningen).
Orografisk nedbør
Orografisk nedbør er nedbør som dannes av at luft som strømmer mot et fjell løftes oppover av fjellet. Denne bevegelsen oppover fører til at luften avkjøles, noe som igjen fører til at luftfuktigheten kondenserer og danner skyer og nedbør. I deler av verden der man har lange perioder med vind fra en spesiell retning (som vestavinden på Vestlandet) har man et våtere klima på losiden (oppstrøms) av fjellet enn på lesiden (nedstrøms) (som på Østlandet). Tørrere luft synker ned på andre siden av fjellet og er hovedsakelig varmere, og fører til en regnskygge på lesiden.
I tillegg til Vestlandet og vestkysten av Canada og Alaska, har ofte havøyene som ligger i området der passatvindene regjerer store nedbørsmengder på vindsiden, og ofte tørt og nesten ørkenlignende klima på lesiden. Øyene på Hawaii er et godt eksempel der vindsiden kan få rundt 2 500 mm (noen fjellsider kan faktisk få opp til 12 000 mm), mens lesiden kanskje bare har 500 mm.
One Big Rush: The Genius of Joe Satriani
One Big Rush: The Genius of Joe Satriani er et samlealbum fra den amerikanske gitaristen Joe Satriani, utgitt 29. november 2005.
Aleg
Aleg (arabisk: آلاك) er en hovedstaden i Braknaregionen i det afrikanske landet Mauritania. Byen ligger 25 mil øst for hovedstaden Nouakchott. Aleg er fødebyen til Mauritanias tidligere president Sidi Mohamed Ould Cheikh Abdallahi.
Fylkesvei 753
Fylkesvei 753 (Fv753) går mellom Mostad i Frosta og Åsen i Levanger. Veiens lengde er 21,8 km.
Den tar av fra E6 i Åsen og går i retning sørvest til Mostad.
Tidligere var også strekningen mellom Tautra og Mostad langs fylkesvei 67 del av Rv753.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Ebbe Gerhard Reichelt
Ebbe Gerhard Reichelt (født 20. februar 1935 i Narvik, død 13. oktober 2009 på Høvik) var en norsk teolog. Han var formann i Det norske Studentersamfund i 1960.
Ebbe Reichelt ble tilsatt i midlertidig stilling ved Sagene lærerskole som høgskolelektor i kristendomskunnskap i 1975. Han hadde tidligere vært lektor ved Tromsø lærerskole 1965 – 69.
Knut Mørken
Knut Martin Mørken (født 1957 i Tønsberg) er en norsk matematiker.
Mørken er professor i matematikk ved Universitetet i Oslo, og visedekan for utdanning ved Det matematisk-naturvitenskapelige fakultet (UiO). Han underviser i kurset MAT-INF1100. Hans forskning dreier seg blant annet om geometrisk modellering.
I 2017 mottok Knut Mørken Olav Thon Stiftelsens nasjonale pris for fremragende undervisning for å ha utviklet «en klar utdanningsvisjon gjennom programmet InterAct - Kultur for Læring» og gjennomført «en fornyelse av studieprogrammene og fagene ved det Matematisk-naturvitenskapelige fakultet, Universitetet i Oslo.»
Mosken
Mosken ble tidligere brukt til beite for sau, både sommer- og vinterstid.
Mosken og småøyene rundt er et viktig hekkeområde for toppskarv, lomvi, stormsvale, havsvale, ærfugl og teist.
På Svarven like utenfor Mosken hadde fiskerne tidligere rorbuer og tilhold under seifisket på sensommeren og høsten. Mellom Moskenesøya og Mosken går Moskstraumen, en av de kraftigste havstrømmene i verden. Moskstraumen er beryktet, og har vært beskrevet av både Petter Dass, Edgar Allan Poe og Jules Verne.
Flere skip har hatt navnet «Mosken» (se DS «Mosken»).
Øya Mosken er nevnt i kinesiske Cixin Lius bok Death’s End, en del av Three Body Problem triologien. Øya er brukt i en sentral metafor sammen med (den oppdiktede) fjellkjeden Helseggen, hvor malstrømmen også er sentral for å finne løsningen på hvordan jordens undergang kan forhindres etter jordens posisjon er kringkastet til universet. Bokens hovedperson Cheng Xin besøker også øya i boken, hvor de møter den ensomme øyvokteren Jason. Bokserien vant Hugo-prisen og er blant av Barack Obama og Mark Zuckerbergs favorittbøker.
Ulvengfaret (Oslo)
Ulvengfaret er en gangvei mellom Høybråten og Stovner i bydel Stovner i Oslo. Den går nordøstover fra Linjeveien på bro over Hovedbanen. Sør for Fossumveiens adkomstvei til Østre Aker vei dreier den østover og går til Stigenga, så nordover på bro over Østre Aker vei. Deretter går den dels gjennom, dels øst for friområdet sør for Stovner kirke før den ender i Stovnerfaret øst for kirken.
Navnet ble vedtatt i 2000 og viser til Ulvenga, som var slåtteeng for Øvre Stovner gård.
Edward Higgins
Edward Higgins (født 26. november 1864, død 14. desember 1947) var den tredje generalen i Frelsesarmeen (1929–1934). Hans foreldre var blant Frelsesarmeens pionerer i England.
Han reiste til offisersskolen fra Reading Korps (UK) i 1882. Som offiser betjente han flere av Frelsesarmeens korps i Storbritannia. Han var sjefssekretær (USA) og britisk kommandør (1911–1919) før han ble stabssjef, en stilling som innebar at han var Frelsesarmeens nestkommanderende. Denne stillingen hadde han i perioden 1919–1929, før han ble valgt til Frelsesarmeens øverste leder. Det som gikk forut for dette valget er ikke helt uten dramatikk, noe som røpes av tittelen på en av biografiene om Higgins: Storm-piloten.
Frelsesarmeen hadde nemlig ikke lagt noen føringer for valg av general. Grunnleggeren, William Booth, hadde utnevnt sin sønn, Bramwell Booth, som sin etterfølger. Det er mye som tyder på at Bramwell Booth også hadde tenkt å utnevne ett av sine egne barn som ny general. Mot slutten av sitt liv ble Bramwell Booth syk og ute av stand til å lede en verdensomspennende organisasjon. I denne situasjonen tok Edward Higgins styringen og kalte sammen alle kommandører til det som skulle bli Frelsesarmeens høye råd. Det høye råd besluttet at det, som Frelsesarmeens øverste organ, gjennom en demokratisk prosess skulle velge Frelsesarmeens øverste leder – generalen. Etter en intens debatt vedtok rådet å pensjonere Bramwell Booth, og Edward Higgins ble valgt som hans etterfølger. Han ble dermed Frelsesarmeens første ”valgte” leder. Edward Higgings besøkte Norge flere ganger, både som stabssjef og general.
Utmerkelser
Higgins var kommandør av Order of the British Empire.
Dødsrate
Dødsrate defineres som antall døde pr. 1000 innbyggere i løpet av et år, og viser forholdet mellom antall dødsfall og befolkningens størrelse i et gitt område, gjerne et land. For eksempel vil en dødsrate på 9,5 i en befolkning på 100 000 mennesker vise at det har vært 950 dødsfall det året.
Dødsraten kan gi et misledende inntrykk, da antall døde pr. 1000 kan være høyere i et godt utviklet land enn i mindre utviklede land, fordi det gjerne er en del eldre i disse landene.
Federal Deposit Insurance Corporation
Federal Deposit Insurance Corporation (FDIC) er et selskap eid av de føderale myndighetene i USA. Det har som oppgave å forsikre bankinnskudd i forretningsbanker som er medlemmer i FDIC, i tilfelle bankene blir insolvente og ikke kan utbetale innskuddene ved eventuelle konkurser.
Dødsrate
Faktorer som kan påvirke dødsraten kan være aldersfordelingen i et lands befolkning, ernæringsnivå, kostholdsstandard, hvordan man bor, tilgang til rent drikkevann, hygiene, sykdommer, kriminalitet, konflikter og tilgang til helsevesen og doktorer.
Federal Deposit Insurance Corporation
Det er bare visse typer konti som omfattes av denne ordningen. I hovedsak er det bare vanlige lønnskontoer og sparekontoer som omfattes. I tillegg kommer den særamerikanske spareformen «pengemarkedsinnskuddskontoer» (money market deposit accounts), som også omfattes. Det som ikke omfattes av ordningen er aksjer, aksjefond, obligasjoner og bankbokser. Ren svindel fra bankens eller en bankansatts side dekkes heller ikke av Federal Deposit Insurance Corporation, men dette dekkes typisk av private forsikringsordninger banker har.
Dødsrate
Statistikk
Landene med høyest spedbarnsdødelighet er:
Ifølge Verdens helseorganisasjon var de 10 største årsakene til dødsfall i 2002 disse:
Federal Deposit Insurance Corporation
Det er bare innskudd opp til 100 000 dollar som garanteres, men dette regnes per bank. Skulle en forbruker ha 100 000 dollar i to banker vil altså begge dekkes av forsikringsordningen.
Dødsrate
Statistikk
Dødsårsakene er svært forskjellige i de utviklede og de mindre utvikligede landene.
Ifølge Jean Ziegler (FNs spesialrapportør for Right to Food fra 2000 til mars 2008), utgjorde underernæring 58 % av alle dødsfall totalt i 2006:
Federal Deposit Insurance Corporation
FDIC ble opprettet ved Glass-Steagall Act i 1933, etter initiativ fra senator Carter Glass og kongressmann Henry B. Steagall, begge demokrater. Loven kom som et resultat av depresjonen, der mange banker hadde gått under slik at mange hadde mistet sparepengene sine. President Franklin D. Roosevelt var imot opprettelsen av FDIC, da han anså loven som en unødvendig beskyttelse for uansvarlige bankfolk. Støtten til loven i Kongressen var imidlertid såpass bred av Roosevelt følte at han ikke kunne stoppe den.
Bolsjoj Kinel
Bolsjoj Kinel (russisk: Большо́й Кине́ль) er ei elv i Orenburg og Samara oblast i Russland. Den er ei høyre sideelv til Samara, og er 422 kilometer lang, med et nedbørfelt på 14 900 km². Den har utspring på nordsiden av Obsjtsjij Syrt-høydene, og munner ut i Samara 15 kilometer øst for byen Samara.
Langs elva ligger byene Buguruslan, Pokhvistnevo, Otradnyj og Kinel, som ligger ved samløpet med Samara.
Vilhelm Moberg
Mobergs mest berømte verk er Utvandrer-tetralogien, en serie med fire romaner (1949–1959) som beskriver en gruppe svensker som utvandrer fra Småland til Minnesota på midten av 1800-tallet.
Musikalen Kristina från Duvemåla, skrevet av de to tidligere ABBA-medlemmene Björn Ulvaeus og Benny Andersson, er basert på denne historien.
Disse bøkene ble filmatisert av regissør Jan Troell som henholdsvis Utvandrerne og Nybyggerne, og med Max von Sydow og Liv Ullmann i de ledende rollene. I 2021 hadde en ny film basert på den første romanen premiere; den er regissert av Erik Poppe og bærer tittelen Utvandrerne.
Bibliografi (utvalg)
Moberg er i ettertid særlig kjent for sine romaner, men han skrev også 31 skuespill, en rekke sakprosabøker og artikler, og et filmmanus.
Senere liv
Moberg var svært anerkjent for sine fremstillinger av svensk historie fortalt fra folkets perspektiv, mest rendyrket i historieverket  Min svenska historia, berättad för folket (1-2) (1970-1971), som ikke ble fullført. Med disse bøkene ville Moberg skildre vanlige folk – soldater, bønder og kvinner – som etablerte historikere hadde glemt. Men det har blitt påpekt at Moberg mislyktes i dette, og at hans to bøker primært er viet til kjente folk i svensk historie: folkungaætten, den hellige Birgitta, dronning Margareta, Engelbrekt og Sten Sture den eldre som allerede var blitt utforsket, mens sosialhistorie og kulturhistorie er stemoderlig behandlet. Mobergs mangel på kildekritikk og hans negative bilde av Gustav Vasa har også blitt nevnt.
Moberg levde sine siste år med depresjoner, og begikk til slutt selvmord gjennom å drukne seg i en sjø utenfor sitt eget hus. Han etterlot seg et brev til sin kone der han skrev: "Klockan är tjugo över sju. Jag går att söka i sjön, sömnen utan slut. Förlåt mig, jag orkade inte uthärda." Moberg er begravet på Norra begravningsplatsen i Stockholm.
Byveien (Oslo)
Byveien  er et gammelt veidrag ved Bogstad i bydel Vestre Aker i Oslo. Det går i nord/sør-retning øst for Sørkedalsveien, forbi gårdene Søndre Skuggen, Nordre Skuggen, Strømsbråten , Jordbråten og Mælum. Veiløpet faller delvis sammen med Strømsbråtaveien. Byveien er kjørbar til litt forbi Jordbråten i nord, og fortsetter derfra som ikke-kjørbar sti.
Dette går for å være den eldste hovedveien mot Sørkedalen, eldre enn Peder Ankers kjørevei. Det er ikke påvist akkurat hvor gammelt veiløpet er, men det er mistanke om at det kan stamme fra middelalderen. Mye av veien er innenfor et område Riksantikvaren ønsker å frede per 2014. Langs en god del av veien går et steingjerde i kistemur. Det finnes også stedvis rene alleer av trær (bjerk og noe lønn).
Navnet ble offisielt vedtatt i 2014. Ingen hus har adresse til veien. Dette er et område med spredt bosetning der de fleste hus har den generiske adressen Sørkedalen med et nummer.
Karl Friedrich Abel
Karl Friedrich Abel (også Carl; født 22. desember 1723 i Köthen i Anhalt; død 20. juni 1787 i London) var en tysk komponist og gambevirtuos.
Bakgrunn
Faren, Christian Ferdinand, var Premier-Musicus i stedets hofforkester som en tid var under ledelse av Johann Sebastian Bach.
Karl Friedrich Abel kan ha vært student hos Bach ved Thomasschule i Leipzig, men det er ikke dokumentert.
Karriere
Derimot er det sikkert at Bach anbefalte Abel for Johann Adolf Hasse, dirigent for hoffkapellet i Dresden, og at Abel var „Kammermusiker des Königs von Polen“ i kongens hofforkester i ni år (1748–1757). På grunn av syvårskrigen reiste han fra Dresden i 1757. Etter noen års omflakkende tilværelse kom han til England i 1759 og ble kammermusiker for dronning Charlotte av England.
I 1762 kom Johann Sebastian Bachs yngste sønn, Johann Christian Bach, til London. Bach og Abel ble venner, og grunnla i 1764 de populære «Bach-Abel Concerts», de første abonnementskonsertene i engelsk historie. Konsertene ble i ti år arrangert av Teresa Cornelys, en tidligere operasangerinne fra Venezia som eide en konsertsal.
I 1764 kom også den åtteårige Wolfgang Amadeus Mozart med sin far til London og besøkte Abel, og studerte hans kompositoriske sats. Som forbilde kopierte han Abels Ess-Dur-symfoni (op. VII,6) i sin notisbok, og dermed er den senere ved en feiltagelse blitt oppført i Köchelverzeichnis som Mozarts «Sinfonie Nr. 3 in Es-Dur» under nr. 18.
I 1775 ble konsertene arrangert uten Teresa Cornelys, og suksessen uteble – spesielt etter Bachs død i 1782. Abel vendte tilbake til Tyskland, men klarte ikke å få fotfeste, så etter to år så han seg nødt til å returnere til London. Her var han fremdeles en etterspurt utøver på nye og gamle instrumenter. Hans død ble framskyndet av at han ble alkoholisert og levde sine siste år i fattigdom.
Verker
Abel skrev bl.a. symfonier, overtürer, konserter, sonater og soloer;
Solaris
Solaris kan referere til:
Taedong (elv)
Taedong er en elv i Nord-Korea. Den har sitt utspring i Rangrimfjellet nord i landet. Elva flyter sørvest og munner ut i Koreabukta ved byen Nampo. Før det renner elva blant annet gjennom landets hovedstad, Pyongyang.
Elva er 439 km lang og har et nedslagsfelt på 16.573 km². Pyongyang ligger vel 110 km fra elvemunningen, Sunchon 192 km og Taehung 414 km.
7. september
7. september er den 250. dagen i året og den 251. i skuddår. Det er 115 dager igjen av året.
Navnedag
Regine og Rose
Fødsler
Se flere som er født 7. september i Kategori:Fødsler 7. september.
Dødsfall
Se flere som døde 7. september i Kategori:Dødsfall 7. september.
Idrettsklubben Tjalve
Idrettsklubben Tjalve er en norsk idrettsklubb fra Oslo, med hovedfokus på friidrett.
Historie
Tjalve er den eldste friidrettsklubben i Norge. IK Tjalve ble stiftet 27. desember 1890 av tre unge menn, Gustav S. Thorp, Oscar F. Fredriksen og Asbjørn Bjerke. De tre var utbrytere fra Kristiania Sportsforening. Om kvelden tredje juledag møttes de i den nye «bodega i Prinsens gade», hvor de markerte dannelsen av den nye klubben med «et glass vin og et haandtrykk». Klubbens første formann var den kjente idrettsentusiasten, idrettsmannen og idrettsentreprenøren, premierløytnant Henrik Angell. Han hadde en spesiell forkjærlighet for friidrett, som den gang var i sin spede begynnelse i Norge. Klubben skulle som den første i Norge «uddanne sine medlemmer i fodsport». Dette målet skulle fremmes gjennom stadige øvelser under ledelse av en trener, gjennom kappgang og utflukter i skog og mark og gjennom konkurranser. Det var Tjalves styre som i 1896 tok initiativ til dannelsen av det som i dag er Norges Friidrettsforbund. Tjalves Petter Bredo Brodersen var Norsk Skøiteforbunds tredje formann i perioden 1895–1896.
Navnet
Navnet Tjalve kommer fra norrøn mytologi. Tjalve var Tors følgesvenn, og hadde den egenskap at han kunne løpe raskere enn sin egen skygge.
Klubbens ledelse
Klubbens daglige leder er Matias Lavik. Fra 2011 er John Ertzgaard ansatt som idrettslig leder i klubben.
Utøvere
Sentrale utøvere i Tjalve opp i gjennom tidene er blant annet Martinus Lørdahl, Audun Boysen, Bjørn Vade, Ulf Bertil Lund, Hallgeir Brenden, Willy Rasmussen, Carl-Fredrik Bunæs, Einar Førde, Helge Pharo, Harald Lorentzen, Reidar Lorentzen, Arne Kvalheim, Knut Kvalheim, Steinar Hoen, Leif Roar Falkum, Stein Johnson, Terje Haugland, Bo Breigan, Richard Olsen, John Ertzgaard, Atle McAdam, Gjøran Sørli, Pål Arne Fagernes, Benjamin Jensen, Bård Kvalheim, Susanne Wigene, Ingvill Måkestad Bovim, Hanne Lyngstad, Grete Etholm, Eivind Henriksen, Margrethe Renstrøm, Mona Holm Solberg, Gaute Myklebust, Inger Anne Frøysedal, Øyunn Grindem Mogstad, Eivind Henriksen, Karoline Bjerkeli Grøvdal, Amalie Iuel og Hedda Hynne.
Arrangement
Klubbens største arrangement er Holmenkollstafetten, som arrangeres hvert år i begynnelsen av mai. Klubben står også bak friidrettsstevnene Tjalvelekene, Boysen Memorial, Basse Sprint, Kvalheimmila, Einar Brynemo Memorial. IK Tjalve er også en av klubbene i Bislett Alliansen, som er pådriverne bak det internasjonale friidrettsstevnet Bislett Games.
Finn Arnesen sr. (jurist)
Finn Arnesen (født 5. november 1901, død 20. mai 1975) var en norsk jurist og høyesterettsadvokat. Han var blant annet oppnevnt medlem av den såkalte «Fleischerkommisjonen» (ledet av Carl Johan Seckman Fleischer) som gransket ansvarsforholdene i Industridepartementet, og spesielt byråsjef Harry Lindstrøm, etter Kings Bay-ulykken på Svalbard i 1963.
Han var sønn av lektor Haakon Arnesen (1863–1945) og Else Gamborg (1867–1940). Etter examen artium i 1920 og cand.jur. i 1924, ble han i 1931 høyesterettsadvokat. Fra 1955 til 1960 var han formann i Den norske sakførerforening. Fra 1966 var han styreformann for A/S Vinmonopolet en tid.
Finn Arnesen ble i 1927 gift med Louise Johanne Grøndahl (1905–2000), datter av Anders Tander Grøndahl som var medeier i Grøndahl & Søn Forlag. De ble foreldre til høyesterettsadvokat Finn Arnesen jr. (1934–2012), gift med Anne Benedicte Cappelen (datter av Hans Cappelen). De igjen, ble foreldre til professor dr. juris Finn Arnesen (født 1962).
Egil Bakke
Egil Bakke (født 27. september 1927, i Horten, død 16. juli 2022 ) var en norsk samfunnsøkonom og tidligere konkurransedirektør.
Han var utdannet cand.oecon. fra Universitetet i Oslo (1952) og med økonomiske studier i USA.
Bakke var med å legge grunnlaget for moderne konkurransepolitikk i Norge. Han ledet Prisdirektoratet fra 1983 og ble deretter Norges første konkurransdirektør som leder av Konkurransetilsynet fra 1993 til 1995. Han var en pådriver for en moderne konkurransepolitikk og var en sentral deltaker i Konkurranselovutvalget som førte til at Norge fikk en moderne konkurranselov, et konkurransetilsyn og en konkurransedirektør.
Før dette hadde Bakke vært ekspedisjonssjef i Forbruker- og administrasjonsdepartementet og leder av økonomisk-politisk avdeling i Norges Industriforbund.